<classify> Derick Milton, Simiyu Zaidi ya wanaume 60,000 wamefanyiwa tohara salama kwa kipindi cha mwakammoja kuanzia Oktoba mwaka jana hadi Septemba mwaka huu katika Mkoa wa Simiyuikiwa ni zaidi ya asilimia 100 ya lengo ambalo liliwekwa la kuwafikia wanaume58,246 kupitia kampeni ya Tohara Kinga. Hayo yamesemwa leo na Mratibu wa Ukimwi mkoa, Dk Hamis Kulemba wakati wamafunzo kwa waendesha pikipiki za kubeba abiria bodaboda wa Wilaya za Itilimana Meatu yaliyokuwa na lengo la kuongeza uhamasishaji kwa vijana na wanaumekujitokeza zaidi kufanyiwa tohara. Kupitia kampeni ya Tohara kinga inayoendeshwa na shirika lisilokuwa lakiserikali linalojihusisha na masuala ya Afya IntraHealth International kwakushirikiana na serikali tulikuwa na lengo la kuwafikia wanaume 58,246 lakinitumevuka na kuwafikia wanaume 63,240 sawa na asilimia 109, amesema. Amesema kuwa kutokana na Mkoa wa Simiyu kuwa na maambukizi ya Virusi vyaUkimwi kwa kiwango cha asilimia 3.9, kampeini hiyo ambayo bado inaendelea mpaka2021 itafanikisha kupunguza kabisa maambukizi mapya kutokana na tohara kuwakinga kwa zaidi ya asilimia 60. Mratibu wa Mradi huo kutoka IntraHealth Dk. Kentgen Evarist amesema lengola mafunzo hayo ni kutaka waendesha pikipiki hao kutumia nafasi waliyonayokwenye jamii kuhamasisha vijana wengi zaidi wajitokeza kufanyiwa tohara.  <topic>: AFYA 